Sophia Kapp kappityt in September met 5 uitgawes!
Sophia Kapp kan ongelooflik trots wees dat Septembermaand wraggies aan haar gaan behoort: daar word VIER van haar boeke heruitgegee plus nog 'n splinternuwe enkeltitel, Driehoek.
Sophia Kapp se splinternuwe enkeltitel!
Tien jaar nadat sy Potch se vervelige stof van haar voete afgeskud het, is Tessa terug. Maar sy is stukkend en moet van voor af probeer sin maak uit die lewe. Hoekom moet dit juis die onvergewensgesinde professor in Teologie wees wat haar hart laat roer?
Vanmiddag praat Sophia by SASNEV in Pinelands, Kaapstad. Ek gaan daar wees om 'n bietjie meer uit te vind – kyk uit vir meer inligting!
Dan is die voorloper van Driehoek ook in heruitgawe beskikbaar in September: kyk uit vir Die Verhuising.
Eerstejaar Danelle is op 'n dorp en 'n kampus waar sy nie wil wees nie. Boonop bly sy by haar ma, wat daagliks agteruitgaan. Haar liefdeslewe is ook nie na wense nie. Is dit net sy wat so swaar dra aan 'n kruis?
Heruitgawe van Sophia Kapp en voorloper tot Driehoek
Verdere goeie nuus is dat Die Malansusters ook terugkeer in heruitgawes van 'n Nuwe Lente en Waar die hart is, heel gepas vir die lentemaand.
In 'n Nuwe Lente:
In die afsondering van die Weskus wil JC Malan gesond word, haar vrede terugkry. Teen haar sin deel sy die huis op Uitsig met Josua du Toit, stel haar bloot, min wetende hoe groot sy leuen is…
Heruitgawe van Sophia Kapp
En in Waar die hart is:
Idalette veg om haar erfporsie van Adriaan Malan te behou. Sy glo sy's nie goed genoeg nie, nie soos Adri en JC nie. Veral nie vir Charl Nienaber nie, trustee van haar erflating, wat haar net verdra, verduur.
September is propvol liefde lekkerte, maak seker jy kry vir jou 'n bietjie liefde. Ek gaan met Sophia gesels en terugvoer gee. Kyk uit as jy nuuskierig is…
Posted in: Proestukkies, Uncategorized | Tagged: 'n Nuwe Lente, Die Verhuising, Driehoek, Driehoek Sophia Kapp, Lapa, liefdesromanse, romance in Afrikaans, romanse, romantiese fiksie, Sophia Kapp, Waar die hart is